
Здравейте!


В момента съм на 18 години и нямам трудов договор, още съм ученик в 12 клас. През август 2020 година започнах с трейдинг/CFD. От тогава съм сключил над 100 сделки като имам печалби и загуби. В крайна сметка загубих почти всичките си пари. От горе-долу началото на декември 2020 започнах с инвестиране и изоставих трейдинга. През същия месец направих 400 лева печалба от продажбата на една акция. До днешна дата имам някои малки продажби. Отново с печалби и загуби. Като този път печалбите преобладават. Доколкото разбрах, трябва да отчета тази дейност, но може ли да ми обясните по-подробно какво по-точно трябва да правя? Данъкът е само върху печалбите или? Тоест само тях отчитам? Трябва ли да отчета трейдинга, където загубих почти всичко? Също ако това се превърне в нещо професионално, тогава данъкът е 15%, нали? Крайният срок е до 31 март 2021 за отчитането на предишната година, нали така? Също какво следва, ако не направя това отчитане? Има ли как да се разбере, че не съм? Също какви наказания и глоби следват.


Относно спортните залози въпросът е същия. Трябва ли да отчитам, какво трябва да отчитам, колко и т.н.


 

Плосък данък при търгуване на финансовите пазари (трейдинг/инвестиране), както и спортни залози
===============================================================================================

 

Здравейте, 


необходимо е да подадете годишна данъчна декларация по чл. 50 от Закона за данъците върху доходите на физическите лица, като ако дейността е постоянна и представлява търговска такава, е необходимо да попълните приложение № 2 относно едноличните търговци. Препоръчително е при съставяне на декларацията да ползвате услугите на адвокат или счетоводител. Същата се подава до 30.04 на текущата година за доходи от предходната.


Поздрави,  

адв. Николина Митова  

тел. 0898 303092


